《李临淮靴中刀》
清代·王吉武

大将不能辱于贼，靴中置刀雪一尺。自拚热血战场倾，不令众一身独生。

大旗连飐鼓声陡，前锋小却命取首。突骑陷坚壮士吼，河阳破贼兽散走，幸无监军掣其肘。

作者简介：字宪尹，江南太仓人。康熙丙辰进士，官绍兴太守。著有《冰庵集》。○先生莅官，能化民成俗，归里后，依然老诸生，喜引掖后学，有荐之者，奉旨征召，坚辞之，以上寿终。